text: Se video: Frode Sørensen glad for ny minister
  02 september 2014 kl. 09.57
  Det socialdemokratiske byrådsmedlem i Sønderborg, Frode Sørensen, er glad for, at Benny Engelbrecht overtager skatteministeriet.
  Den sønderjyske politiker Frode Sørensen glæder sig over, at det bliver partikammeraten Benny Engelbrecht, der bliver ny skatteminister.
  Det er et hverv, som Frode Sørensen selv bestred, da han sad i folketinget. Her var han skatteminister i knap et år fra 21. december 2000 til 27. november 2001. Og nu bliver Benny Engelbrecht den første socialdemokrat på posten siden Frode Sørensen, som Engelbrecht også afløste som medlem af Folketinget i 2007.
  - Benny (Engelbrecht, red.) er jo, på grund af sin musikalitet, et menneske, der kommer tæt ind på folk. Han er altid venlig, du hører aldrig Benny komme opfarende eller ophidset, og det skal han blive ved med, siger Frode Sørensen til TV SYD.
  Hør hvad Frode Sørensen (S) ellers siger om den nye skatteminister, Benny Engelbrecht (varighed: 43 sekunder)
  